b'\n_START_ARTICLE_\nStoa (rakennustyyppi)\n_START_PARAGRAPH_\nStoa (m.kreik. \xcf\x83\xcf\x84\xce\xbf\xce\xac) tarkoitti antiikin kreikkalaisessa arkkitehtuurissa vapaasti seisovaa avointa pylv\xc3\xa4shallia tai rakennukseen liittyv\xc3\xa4\xc3\xa4 katettua pylv\xc3\xa4shallia, joka oli yleens\xc3\xa4 tarkoitettu julkiseen k\xc3\xa4ytt\xc3\xb6\xc3\xb6n. Varhaiset stoat muodostuivat yleens\xc3\xa4 rakennuksen sivua reunustavasta pylv\xc3\xa4ik\xc3\xb6st\xc3\xa4, ja ne olivat usein doorilaista tyyli\xc3\xa4. My\xc3\xb6hemmin stoissa saattoi olla kaksi kerrosta, ja ne olivat usein joonialaista tyyli\xc3\xa4._NEWLINE_Stoia oli usein suurten kaupunkien agoran eli markkinapaikkojen ymp\xc3\xa4rill\xc3\xa4. Stoat olivat avoimia yleis\xc3\xb6lle: kauppiaat saattoivat myyd\xc3\xa4 niiss\xc3\xa4 tavaroitaan, taiteilijat esitell\xc3\xa4 taidettaan, filosofit opettaa ja niiss\xc3\xa4 saatettiin pit\xc3\xa4\xc3\xa4 uskonnollisia kokouksia. Stoalainen filosofikoulukunta sai nimens\xc3\xa4 stoasta.'